OpenLLM-France/wikimedia huggingface dataset:
# Rachael Dunlop

Rachael Anne Dunlop, Dr. Rachie ezizenaz ezagutzen dena (Sydney, Australia, 1970eko azaroaren 19a - ) australiar biokimikari, mediku ikerlari, blogari eta zientzialari eszeptikoa da.
Txertoekiko aurkakotasun taldeen aurka gogor ekiten du eta Twitterren osasun gaien inguruan egindako zabalkundeagatik 2010an Shorty Saria jaso zuen.

## Biografia
### Biokimikari ibilbidea

Argazkilari eta diseinatzaile lanetan aritu ondoren zelula biologia ikasketak egin zituen Adelaideko Unibertsitatean eta Toxikologia eta Farmakologia Experimentaleko mintegian graduatu zen. Zelula biologiako tesia egin zuen Sydneyko Mediku Eskolan.
2013an zianobakterioen eta neurona motorraren artean lotura dagoela frogatu zuen. Bakterioek sortzen duten BMAA proteinak neurona suntsitzen zuela ikusi zuten, alboko esklerosi amiotrofikoa eraginez. Zianobakterio hau uretan edo fruituetan egon daiteke eta Guam uharteko indigenen artean gaixotasunaren indizea handia omen da fruituak jaten dituzten saguzaharretaz elikatzen direlako.

### Eszeptizismo zientifikoa

2008tik aurrera Australiako Eszeptizismo zientifiko mugimenduan sartuta dago eta txertoen aurkako taldeen kontra gogor ekiten du The Skeptic Zone podcastean eta The Sceptics' Book of Pooh-Pooh izeneko blogean.

## Erreferentziak

* ↑ (Ingelesez) Dunlop, Rachael Anne; Cox, Paul Alan; Banack, Sandra Anne; Rodgers, Kenneth John. (2013 ira. 25). «The Non-Protein Amino Acid BMAA Is Misincorporated into Human Proteins in Place of l-Serine Causing Protein Misfolding and Aggregation» PLOS ONE 8 (9): e75376. doi:10.1371/journal.pone.0075376. ISSN 1932-6203. PMID 24086518. PMC PMC3783393. (Noiz kontsultatua: 2023-02-11).
* ↑ (Ingelesez) «Rachael Dunlop Archives» MND Research Blog (Noiz kontsultatua: 2023-02-11).
* ↑ «The Skeptic Zone Podcast» web.archive.org 2013-12-08 (Noiz kontsultatua: 2023-02-11).
* ↑ (Ingelesez) » Welcome to the Sceptics’ Book of Pooh-Pooh. (Noiz kontsultatua: 2023-02-11).

## Kanpo estekak

* Datuak: Q16210996
* Multimedia: Rachael Dunlop / Q16210996
# Psittaciformes

Psittaciformes, loroak, perikitoak, kakatuak, papagaiak eta gisako hegaztiak biltzen dituen ordena.
Ordena honetako hegaztien bereizgarria da oso azkarrak direla eta espezie batzuek gauza direla ahoskatzeko eta giza hotsak nahiz hitzak errepikatzeko.
Hego Amerikan, Erdialdeko Amerikan, Afrikan eta Madagaskarren, Australian, Ginea Berrian, Zeelanda Berrian eta Ozeano Bareko hegoaldeko uharteetan bizi dira gehienak.
Latinezko Psittacus hitzetik datorkio izena hegazti-talde honi, ordena honetako hegaztiak bizi ziren Sittace izeneko Asiriako herritik.
Psittaciformes ordenaren barruko sailkapena behin baino gehiagotan aldatu da. Gaur egun, Nazioarteko Ornitologia Kongresuak (2009) hiru familia onartzen ditu: Strigopidae, Cacatuidae eta Psittacidae. Bestalde, 85 genero eta 350 bat espezie ditu ordenak.

## Deskribapena

Hegazti potoloak dira, buru handi, lepo motz eta gorpuzkera biribilekoak. Kolore biziko lumak izan ohi dituzte.
Tamaina desberdinetako hegaztiak sartzen dira ordena honetan: espezie txikienak —Micropsitta pusio— 10 g pisatzen ditu, eta 8 cm garai da; espezie handienak —Ara hyacinthe—, berriz, metro bateko garaiera du.
Moko bereizgarria dute: motza, gakoduna, lodia eta gogorra. Baraila garezurrari lotua du, eta horrek aukera ematen dio goitik beherako mugimendua indar handiz egiteko. Psittacidae familiako espezie guztiek, Psittrichas fulgidus espezieak ez beste, modu berean erabiltzen dute mokoa aleak fruituetatik ateratzeko: aleari barailen artean heltzen diote, behe-barailak xehatzen du fruituaren azala, eta mingainarekin hartzen dute alea. Mingain gihartsua dute.
Begi bakoitza independentea da. Lepoak mugimendu ugari egin ditzake, eta ikuspen-eremu zabala eskaintzen die horrek. Hanka motzak dituzte, eta zigodaktilak dira, hau da, bi hatz aurrera begira dituzte, eta beste bi atzera begira. Halako hankak aproposak dira hegazti zuhaiztarrentzat, bai adarrei heltzeko eta baita janaria hartzeko eta fruituen oskolak irekitzeko ere.
Denbora asko pasatzen dute lumak zaintzen, baina beren burua seguru sentitzen dutenean baino ez dira horretan aritzen. Maiz edan behar izaten dute ura, eta, lurralde lehorretan, espezie bereko milaka aleko taldetan biltzen dira, ura edateko lekuen inguruan. Fruitujaleak dira gehienak, eta aleak, intxaurrak eta lore-begiak janez osatzen dute elikadura.

## Erreferentziak

* ↑ Waterhouse, David M.. (2006). «Parrots in a nutshell: The fossil record of Psittaciformes (Aves)» Historical Biology 18 (2): 223–234. doi:10.1080/08912960600641224..

## Kanpo estekak

* Datuak: Q31431
* Multimedia: Psittaciformes / Q31431
* Espezieak: Psittaciformes
# Psittacosaurus

Psittacosaurus dinosauroen genero bat izan zen, gaur egungo Asian Kretazeo Goiztiarrean bizi zena.

## Kanpo estekak

* Datuak: Q132672
* Multimedia: Psittacosaurus / Q132672
* Espezieak: Psittacosaurus
# Posoltega

Posoltega Nikaraguako Chinandegako departamenduko udalerri bat da. 2012ko estimazioen arabera 18725 biztanle zituen.

## Erreferentziak

* ↑ (Gaztelaniaz) Instituto Nacional de Información de Desarrollo. (2012). (pdf) Población Total, estimada al 30 de Junio del año 2012.. (Noiz kontsultatua: 2020-05-05).

## Kanpo estekak

* Datuak: Q2604656
* Multimedia: Posoltega / Q2604656
Txantiloi:Chinandegako departamenduko udalerri aurkibidea
# Pospolin (argipena)

Pospolin hitzak adiera zenbait ditu:
* pospolina edo galeperra, hegaztia;
* pospolina, zibaren antzeko jostailu txikia;
* pospolina, Euskal Herriko jantzi tradizionalekin jantzitako neska gaztea.

## Ikus, gainera

* Poxpolin

## Kanpo estekak

* Datuak: Q16518711
# Pospolo

Pospoloa sua pizteko erabiltzen den ziri bat da, mutur batean substantzia sukoia duena. Mutur hori azalera latz baten aurka igurtzen denean, marruskaduraz sortutako beroak substantzia sukoia piztu eta sua sortzen da. Egun ezagutzen diren pospoloak XIX. mendean asmatu ziren eta hasiera batean fosforoz eginak zeuden. Aurrerago, ordea, fosforoaren toxikotasuna dela eta, mutur sukoian beste substantzia kimiko batzuk jarri ziren. Pospoloen erabilera arrunta izan da sukaldean eta erretzaileek maiz erabiltzen dituzte zigarroak pizteko; egun, ordea, sukalde gehienetan suaren ordez bero elektrikoa erabiltzen da eta sua piztu behar denean ohikoa da pospoloen ordez pizgailuak erabiltzea.

## Kanpo estekak

* Datuak: Q37507
* Multimedia: Matches / Q37507
# Pospologileen greba Irunen (1934)

Pospologileen greba ospetsua 1934ko abuztuaren 7an hasi zen, Irunen. Irungo pospologileek, guztiak emakumeak, grebara jo eta lantegia okupatu zuten. Lan baldintzen inguruko gatazkan murgilduta zeuden. Poliziak fabrika inguratu zuen, gainontzeko fabriketako langileek elkartasuna eta laguntza ematea saihesteko. Biharamunean kanporatu zituztenean, hiriko langile mugimenduak grebara deitu zuen elkartasunez eta istilu handiak izan ziren. Oso sonatuak izan ziren Irungo emakume pospologileen borrokak 20ko eta 30eko hamarkadetan, asko gizon eta emakumeen arteko soldata berdintasuna eskatuz.
1911n, Irungo Junkaleko Andre Maria fabrikan, poxpologileen sindikatu feminista sortu zen, matchgirls britainiarren moldera.

## Bibliografia

* (Gaztelaniaz):Silvia Loza Serrano, María Ruiz Torrado eta Mertxe Tranche Iparragirre, Historia de las mujeres en Irun (1931-1992).

## Erreferentziak

* ↑ https://www.argia.eus/efemerideen-kanala/irungo-pospologileek-guztiak-emakumeak-grebara-jo-eta-lantegia-okupatu-zuten
# Posse (Goiás)

Posse Brasilgo udalerri bat da, Goiás estatuan kokatua. 34.914 biztanle ditu 2.024,537 km²ko eremuan.

## Ikus, gainera

* Goiás

## Kanpo estekak

* Datuak: Q2021419
* Multimedia: Posse / Q2021419
# Posnjakita

Posnjakita sulfato motako minerala da.

## Ezaugarriak

Posnjakita sulfato mineralaren formula kimikoa hau da: ${\ce {Cu4(SO4)(OH)6 * H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 - 3 da.

## Erreferentziak

* 1 2 (Ingelesez) «Posnjakite: Mineral information, data and localities.» www.mindat.org (Noiz kontsultatua: 12-05-2019).
# Poso Park (Kalifornia)

Poso Park Ameriketako Estatu Batuetako erroldak esleitutako leku bat da. Tulare konderrian dago, Kalifornia estatuan. 9 biztanle ditu, 0,112854 kilometro koadroko azaleran banatuta.

## Ikus, gainera

* Tulare konderria

## Kanpo estekak

* Datuak: Q11160109
# Pospolo saltzaile txikia

Pospolo saltzaile txikia (jatorrian, danieraz, Den Lille Pige med Svovlstikkerne) Hans Christian Andersen idazleak 1845 urtean idatziriko ipuina da. Kalean negu gorrian pospoloak saltzen dituen neskato txiro baten istorioa kontatzen du, pospolorik saldu ez duenez etxera joatean aitak jipoitu egingo duen beldurrez dagoena; pospoloak pizten hasten da eta horien argitan eguberrietako zuhaitza, izar iheskorra eta bere amona maitea irudikatzen ditu; irudi horiek berreskuratzeko pospoloak behin eta berriz pizten ditu; azkenean, hotzak hilda, bere amonak haurraren arima zeruratz daraman. Biharamunean, herritarrek neskatoaren gorpua aurkitzen dute.

## Kanpo estekak

* Datuak: Q11876
* Multimedia: The Little Match Girl / Q11876
# Possagno

Possagno Italiako udalerri bat da. Trevisoko probintzian kokatuta dago, Veneto eskualdean. 2.245 biztanle ditu, 12,1 kilometro koadroko azaleran banatuta.

## Mugakideak

Possagnok honako udalerri hauekin egiten du muga:
Alano di Piave Castelcucco Cavaso del Tomba Pieve del Grappa $^{(en)}$

## Kanpo estekak

* Datuak: Q29369
* Multimedia: Possagno / Q29369
# Raphaël Louis Rafiringa

Raphaël Louis Rafiringa, jaiotzez Firinga, (Antananarivo, 1856ko maiatzaren 1a – Fianarantsoa, 1919ko maiatzaren 19a) Kristau Eskoletako Anaien kongregazioko kide, hezitzaile eta katekista madagaskartarra izan zen.

## Bizitza

1856ko maiatzaren 1ean (beste datuen arabera, azaroaren 3an) jaio zen Antananarivoko Mahamasina auzoan. Lehen semea galdu zuen aitak bigarrenari Rakotonirina («nahi izana») izena jartzeko asmoa zuen, baina azti bat aurka agertu zenez, Firinga («zabortegi») jarri zion izena arriskutik babesteko.
Hamar urte zituela, Firingak madagaskartarrak kristautzera etorri ziren Kristau Eskoletako Anaien kongregazioko hiru misiolari katoliko ezagutu zituen, eta kongregazio honek sortutako eskolan sartu zen. 1869ko urriaren 24an bataiatu zuten Raphaël izenarekin. Izen malgaxeari ra- aurrizkia gehitu zion, «jauna» esan nahi duena.
1876an, Kristau Eskoletako Anaien kongregazioan sartzeko eskaera egin zuen. 1879an lehen botoak eman zituen, kongregazioko anaien artean lehen madagaskartar bihurtuz, eta Louis bigarren izena jarri zioten.
1883an, atzerriko kleroa Madagaskarretik kanporatu zutenean, Raphaël Louis Rafiringa anaiak hartu zuen uharte osoko komunitate katolikoaren gidaritza. 1889an betiko botoak eman zituen.
1902an Akademia Malgaxeko kide oso bilakatu zen. 1903ko maiatzaren 2an, Merezimendu Zibilaren Ordena eman zioten Frantzia eta Madagaskarren arteko bakearen alde egiteagatik.
Vy Vato Sakelika isilpeko elkarte abertzaleko kide izatea leporatu zioten, eta horregatik espetxeratu eta auziperatu zuten estatuaren aurkako konspirazioa leporatuta. Salaketa frogatu ezin izanagatik, aske utzi zuten. Hala ere, espetxean igarotako denborak haren osasuna kaltetu zuen, eta 1919ko maiatzaren 19an hil zen Fianarantsoan. 1933an gorpua Antananarivora eraman zuten.

## Beatifikazioa

2009ko ekainaren 1ean, Benedikto XVI.a aita santuak Raphaël Louis Rafiringa dohatsu izendatu zuen. Haren eguna maiatzaren 19an ospatzen da. Beatifikatutako bigarren malagastar bihurtu zen, lehena Victoire Rasoamanarivo izan baitzen 1989an.

## Erreferentziak

* 1 2 3 4 5 6 7 (Frantsesez) Carugno, Italo. (2009). Bienheureux Frère Raphaël-Louis Rafiringa : premier lasallien de Madagascar. Rome jatorrizkotik artxibatua (artxibatze data: 2021-11-25) (Noiz kontsultatua: 2024-07-23).
* 1 2 (Frantsesez) Blot, Bernard; Delval, Raymond. «Rafiringa, Raphaël (Frère Raphaël-Louis)» Dictionary of African Christian Biography jatorrizkotik artxibatua (artxibatze data: 2016-03-05) (Noiz kontsultatua: 2024-07-23).
* ↑ (Italieraz) Chaparini, Mario. (2015). «Il ragazzo de la savana che divenne fratello» Lasalliani (Roma) 44: 24..
* ↑ (Frantsesez) «Frère Raphaël Rafiringa béatifié dimanche à Madagascar» Innovative Media 2008-06-04.
* 1 2 (Frantsesez) «Bienheureux Raphaël Louis Rafiringa» Nominis jatorrizkotik artxibatua (artxibatze data: 2021-07-28) (Noiz kontsultatua: 2024-07-23).

## Kanpo estekak

* Datuak: Q9302982
# Raphaël Larrieu

Raphaël Arnaud Larrieu (Baiona, 1981eko ekainaren 27a) lapurtar izotz hockey jokalari ohia da, aurrelari moduan aritzen zena.

## Taldeak

* Hormadi Elite : 1992-2006
* Boxers de Bordeaux : 2006-2014
* Datuak: Q3419472
* Multimedia: Raphaël Larrieu / Q3419472
# Raphaël Dubois

Raphaël Horatio Dubois (Le Mans, 1849ko ekainaren 20a-Tamaris-sur-Mer, 1929ko urtarrilaren 21a) frantziar farmakologoa izan zen, biolumineszentzia eta anestesia arloan egindako lanagatik ezaguna.

## Erreferentziak

* ↑ Revue d'histoire de la pharmacie. PERSEE Program (Noiz kontsultatua: 2023-03-09).
* ↑ «Dubois, Raphael-Horace | Encyclopedia.com» www.encyclopedia.com (Noiz kontsultatua: 2023-03-09).
# Raphicerus

Raphicerus Neotragini leinuaren antilope txikien genero bat da. Saharaz hegoaldeko Afrikan endemikoa, bere barnean hiru espezie ditu:
* Raphicerus campestris
* Raphicerus melanotis
* Raphicerus sharpei

## Kanpo estekak

* Datuak: Q2345033
* Multimedia: Raphicerus / Q2345033
* Espezieak: Raphicerus
# QoS

QoS edo zerbitzuaren kalitatea (ingelesez, Quality of Service) denbora tarte batean datu kopuru baten transmisioa bermatzeko erabiltzen diren mekanismoak dira. Sare batek puntutik-punturako (end2end) QoS mekanismoa eskaintzeko, beharrezkoa da elkarkonexio puntu guztietan QoS mekanismoa edukitzea, horrela aplikazioaren lan egokia lortuko dugu.
Zerbitzuaren kalitateak lehentasun ezberdinak eslei ditzake erabiltzaile ezberdinei, baita datu fluxuei ere. Zerbitzuaren kalitateak eskaintzen duen bermea garrantzitsua da sarearen gaitasuna txikia denean.

## Arazoak

Kalitate zerbitzuaren arazo garrantzitsuenak latentzia, jitter-a, paketeen galera eta oihartzunak dira.
* Latentzia: bidali dugun pakete batek denbora asko gal dezake helburura iristeko, pakete ilara handiak daudelako adibidez. Kasu batzuetan latentzia handia dagoenean, gure aplikazioak arazoak eduki ditzake.
* Jitter (fluktuazioa): arazo normala izaten da, paketeen ilarak oso kongestionatuak daudenean
* Paketeen galera: Batzuetan routerrak arazoak eduki ditzake paketeekin, bufferrak beteta aurkitzen badira.
* Oihartzuna: latentzia handia denean, oihartzuna nahiko deserosoa izan daiteke eta VoIP-n arazoak egon daitezke oihartzunaren intensitatearen arabera.
VoIP-ren arazoak bi faktore garrantzitsuk eraginak dira:
* Interneten paketeak beti ez dute bide berdina egiten eta honek bi arazo larri ekar ditzake: paketeen galera eta jitter-a.
* VoIP denbora errealean egindako komunikazio bat da eta honek lehenago aipatutako arazoak ekar ditzake: oihartzuna, latentzia...

## QoS erabiltzen duten aplikazio batzuk

Sare garraio mota batzuentzako zerbitzuaren kalitatea ezinbestekoa da, adibidez:
* Voice over IP(VOIP)
* Video Teleconferencing(VTC)
* Streaming multimedia
Zerbitzu mota hauei inelastikoak deitzen zaie, banda zabalera handia eta latentzia maximo bat behar baitute funtzionatzeko.

## QoS-ren lehentasun mailak

| Lehentasun maila | Garraio-mota |
| 0 | Best Effort |
| 1 | Background |
| 2 | Standard (Spare) |
| 3 | Excellent Load (Business Critical) |
| 4 | Controlled Load (Streaming Multimedia) |
| 5 | Ahotsa eta irudia [100ms-ko latentzia baino gutxiago eta jitter] |
| 6 | Layer 3 Network Control Reserved Traffic [10ms-ko latentzia baino gutxiago eta jitter] |
| 7 | Layer 2 Network Control Reserved Traffic (Latentzia oso txikia eta jitter) |

## QoS erabiltzen duten protokoloak

* DiffServ
* Frame relay
* X.25
* ADSL modem batzuk
* IntServ
* RSVP
* ATM
* MPLS
* IEEE 802.1p, 802.11e, 802.11p

## Ikus, gainera

* Best-effort
* Streaming

## Kanpo estekak

* TCP/IP-ri buruzko liburua
* (Ingelesez) QoS-i buruzko tutoriala
* Datuak: Q220501
* Multimedia: Quality of service / Q220501
# Qoph

Qoph edo Qop alfabeto semitiko askotako 19. hizkia da, tartean feniziarrean, hebrearrean (ק), alfabeto siriakoan (ܩ) eta arabiar alfabetoan (qāf, ق).
Ahoskera kˤ edo q du.
Feniziar hizkia greziar qoppa eta latindar Q bilakatu zen.

## Kanpo estekak

* Datuak: Q17525415
* Multimedia: Qoph (letter) / Q17525415
# Qixingguan barrutia

Qixingguan barrutia (txinera tradizionalez: 七星关区) Txinako barruti bat da, Bijie barruan. Azken zentsuaren arabera 1.137.383 biztanle zituen 3410.98 azaleran banatuta.

## Kanpo estekak

* Datuak: Q163200
* Multimedia: Qixingguan District / Q163200
# Qom (argipen)

Qom izan daiteke:
* Qom: Irango probintzia.
* Qom: Irango hiria.
# Qrendi

Qrendi (malteraz: Il-Qrendi) Maltako udalerria da. Udalerriaren azalera 4,9 km$^2$ da eta 2005eko erroldaren arabera, 2.535 biztanle zituen.
UNESCOk bertan dauden Mnajdra eta Ħaġar Qim tenpluak Gizateriaren Ondare izendatu zuen Maltako tenplu megalitikoen zerrendan.

## Auzoak

* Għar ix-Xagħra
* Gwejdija
* Ħaġar Qim
* Ħal Lew
* Il-Fulija
* Il-Ħatba
* Il-Ħnejja
* Il-Ħofra
* Il-Maqluba
* Iż-Żellieqa
* L-Ilsna
* Mnajdra
* Qasam tal-Warda
* Ras il-Bajjada
* San Niklaw
* Ta' Gana
* Ta' Guarena
* Ta' Ħarmanin
* Ta' Ħassajtek
* Tal-Gawwija
* Ta' Ħniena
* Tas-Siġra
* Tas-Suldati
* Wied Ħoxt

## Erreferentziak

* ↑ (Ingelesez) http://www.citypopulation.de. (Noiz kontsultatua: 2016-6-10).
* ↑ Bradshawfoundation.com. The Prehistoric Archaeology of the Temples of Malta. .

## Kanpo estekak

* edit
* Malta uhartea ||
* Attard | Balzan | Birgu (Vittoriosa) | Birkirkara | Birżebbuġa | Bormla (Cospicua) | Dingli | Fgura | Floriana | Gudja | Gżira | Għargħur | Għaxaq | Ħamrun | Iklin | Isla (Senglea) | Kalkara | Kirkop | Lija | Luqa | Marsa | Marsaskala | Marsaxlokk | Mdina (Città Notabile) | Mellieħa | Mġarr | Mosta | Mqabba | Msida | Mtarfa | Naxxar | Paola | Pembroke | Pietà | Qormi (Città Pinto) | Qrendi | Rabat | Safi | San Ġiljan (St. Julian's) | Santa Luċija | San Pawl il-Baħar (St. Paul's Bay) | San Ġwann | Santa Venera | Siġġiewi (Città Ferdinand) | Sliema | Swieqi | Ta' Xbiex | Tarxien | Valletta | Xgħajra | Żabbar (Città Hompesch) | Żebbuġ (Città Rohan) | Żejtun (Città Beland) | Żurrieq ||
* Gozo uhartea ||
* Fontana | Għajnsielem | Għarb | Għasri | Kerċem | Munxar | Nadur | Qala | Rabat (Victòria) | San Lawrenz | Sannat | Xagħra | Xewkija | Żebbuġ ||
* Datuak: Q282203
* Multimedia: Qrendi / Q282203
# Qormi

Qormi Maltako udalerria da. Udalerriaren azalera 5,0 km$^2$ da eta 2005eko erroldaren arabera, 16.559 biztanle zituen.

## Erreferentziak

* ↑ (Ingelesez) http://www.citypopulation.de. (Noiz kontsultatua: 2016-6-10).

## Kanpo estekak

* edit
* Malta uhartea ||
* Attard | Balzan | Birgu (Vittoriosa) | Birkirkara | Birżebbuġa | Bormla (Cospicua) | Dingli | Fgura | Floriana | Gudja | Gżira | Għargħur | Għaxaq | Ħamrun | Iklin | Isla (Senglea) | Kalkara | Kirkop | Lija | Luqa | Marsa | Marsaskala | Marsaxlokk | Mdina (Città Notabile) | Mellieħa | Mġarr | Mosta | Mqabba | Msida | Mtarfa | Naxxar | Paola | Pembroke | Pietà | Qormi (Città Pinto) | Qrendi | Rabat | Safi | San Ġiljan (St. Julian's) | Santa Luċija | San Pawl il-Baħar (St. Paul's Bay) | San Ġwann | Santa Venera | Siġġiewi (Città Ferdinand) | Sliema | Swieqi | Ta' Xbiex | Tarxien | Valletta | Xgħajra | Żabbar (Città Hompesch) | Żebbuġ (Città Rohan) | Żejtun (Città Beland) | Żurrieq ||
* Gozo uhartea ||
* Fontana | Għajnsielem | Għarb | Għasri | Kerċem | Munxar | Nadur | Qala | Rabat (Victòria) | San Lawrenz | Sannat | Xagħra | Xewkija | Żebbuġ ||
* Datuak: Q39578
* Multimedia: Qormi / Q39578
# Qiyunia

Qiyunia Araneomorphae armiarma generoa da, Dictynidae familiakoa. Taxon monotipiko Qiyuniaaren generoaren espezie bakarra da. Txinako Anhuiko espeziea da, Quiyun mendikoa.

## Erreferentziak

* ↑ Platnick, 2011: The world spider catalog 12.0 (American Museum of Natural History).

## Bibliografia

* Wunderlich, 1995: "Beschreibung bisher unbekannter Spinnenarten und -Gattungen aus Malaysia und Indonesien (Arachnida: Araneae: Oonopidae, Tetrablemmidae, Telemidae, Pholcidae, Linyphiidae, Nesticidae, Theridiidae und Dictynidae)". Beiträge zur Araneologie, 4. liburuki, 559-579 or.
* Song & Xu, 1989: A new genus and new species of the family Dictynidae from China (Arachnida: Araneae). Acta Zootaxonomica Sinica, 14. liburuki, 288-292 or.

## Ikus, gainera

* Zerrenda:Dictynidae espezieak

## Kanpo estekak

* (Ingelesez): Index to Organism Names.
* (Ingelesez): Nomenclator Zoologicus
* Datuak: Q18094097
# Qom (probintzia)

Qom (persieraz: قم, Qom) Irango 31 probintzietako bat da, herrialdearen iparraldean dagoena. 1995ean eratu zen, Teheran probintziatik bereizirik. Iparraldean Teheran probintziarekin du muga, ekialdean Semnanekin, hegoaldean Isfahanekin eta mendebaldean Markazirekin. 11.526 kilometro koadroko eremua du, eta 2011n 1.151.672 biztanle zituen. Hiriburua Qom da, probintziako biztanleriaren %95,2 hartzen duena.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-05-26).
* ↑ Qom. amar.org.ir (Noiz kontsultatua: 2017-2-15).
* ↑ Atlas of Selected Results of the 2011 National Population and Housing Census. amar.org.ir (Noiz kontsultatua: 2017-2-15).

## Kanpo estekak

* Datuak: Q131664
* Multimedia: Qom Province / Q131664
# René Char

René Char (L'Isle-sur-la-Sorgue, 1907ko ekainaren 14a - Paris, 1988ko otsailaren 19a) frantses poeta izan zen. Nazien aurkako erresistentzian parte hartze aktiboa izan zuen; aldi hori "samin eta itxaropenezko eskola" izan zen bere hitzetan. Fureur et Mystère (1948) da bere lan ospetsuenetako bat.

## Lan nabarmenduak

* Arsenal (1929).
* Ralentir Travaux (1930 - André Breton eta Paul Éluardekin batera).
* Artine (1930).
* L'action de la justice est éteinte (1931).
* Le marteau sans maître (1934).
* Moulin Premier (1936).
* Placard pour un chemin des écoliers (1937).
* Dehors la nuit est gouvernée (1938).
* Seuls demeurent (1943).
* le Poème pulvérisé (1945).
* Feuillets d'Hypnos (1946).
* Fureur et mystère (1948).
* Les Matinaux (1950).
* A une sérénité crispée (1951).
* Recherche de la base et du sommet (1955).
* La Parole en archipel (1962).
* Dans la pluie giboyeuse (1968).
* Le Nu perdu (1971).
* Aromates chasseurs (1976).
* Chants de la Balandrane (1977).
* Fenêtres dormantes et porte sur le toit (1979).
* Les voisinages de Van Gogh (1985).
* Éloge d'une soupçonnée (1988).

## Kanpo estekak

* Datuak: Q315015
* Multimedia: René Char / Q315015
* Aipu famatuak: René Char
# René Beyens

René Beyens (Paris, 1920ko urtarrilaren 3a - Etterbeek, 2004ko uztailaren 7a) Belgikako txirrindularia izan zen.

## Palmaresa

1946
* Malderen
* Belgikako Itzuliko etapa bat
1947
* Anciaux
* 2. Gante-Wevelgemen
1949
* Quaregnon

## Kanpo estekak

René Beyens - ProCyclingStats
* Datuak: Q56045533
# René Clair

René Chomette, René Clair deitua, (Paris, 1898ko azaroaren 11 – 1981ko martxoaren 15a) frantses zinemagilea izan zen.
Frantziako zinemagile nagusietako bat izan zen. Fantasiaz eta umorez beteriko filmak egin zituen Frantzian (Entr'acte, 1924; Sous les toits de Paris, 1930; À nous la liberté, 1931; Le Million, 1931; Quatorze Juillet, 1932), Ingalaterran (Fantôme à vendre, 1935), eta Estatu Batuetan (Ma femme est une sorciere, 1942). Estatu Batuetatik Frantziara itzuli ondoren Le silence est d´or (1947), Les Grandes Manoeuvres (1955), Porte des Lilas (1957) eta Les Fêtes galantes (1965) filmak egin zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q55388
* Multimedia: René Clair / Q55388